روسیا پرزیدنتی ولادیمیر پوتین‌ین اؤزل نماینده‌سی آلکساندر لاورنتیئو، آوروپا اؤلکه‌لری‌نین نوکلئر آنلاشما مسئولیت‌لرینی یئرینه یئتیرمه‌دن، ایران‌دان آنلاشمانی تک طرف‌لی داوام ائتدیرمه‌سی‌نین گؤزلنمدیگینی سؤیله‌دی.
ایران رسمی آژآنسی ایرنانین خبرینه گؤره، لاورنتیئو، باشکند تهراندا ایران میللی امنیت عالی شوراسی‌نین باش کاتیبی علی شمخانی ایله بیر آرایا گلدی.
غرب قودس‌ده 25 ژوئن‌ده کئچیریلن آمریکا-روسیا-ایسرائیل اوچلو امنیت ایجلاسیله باغلی ایران طرفینی معلوماتلان‌دیرماق اوچون تهرانا گیتدیگی بیلدیریلن لاورنتیئو، ایجلاسدا ایرانی ایستراتژیک و دوست اؤلکه کیمی گؤردوک‌لرینی آمریکا و ایسرائیل مقام‌لارینا آچیق ایلتدیکلرینی بیلدیریب.
آمریکانین ایرانا قارشی "ماکزیموم باسقی" سیاستینه قارشی چیخدیق‌لارینی بیل‌دیرن لاورنتیئو،
ایرانین رولو و ماراق‌لاری نظره آلما‌دان بؤلگه‌ده تام باریشین برقرار اولماسی مومکون اولماز". ایفاده‌لرینی ایستیفاده ائتدی.
لاورنتیئو، آمریکانین آنلاشما‌دان چکیلمه‌سی عاغیبتی بلیرسیز حالا گلن نوکلئر آنلاشما مسئله‌سینده ایسه بون‌لاری قئید ائتدی:
دیگر اؤلکه‌لر مسئولیت‌لرینی یئرینه یئتیرمه‌ینده تهرانین نایلیت الده ائتمه‌دن نوکلئر آنلاشمانی تک طرف‌لی ایجرا ائتمه‌سی گؤزلمک".
ایران میللی امنیت عالی شوراسی‌نین باش کاتیبی شمخانی ایسه آمریکانین اورتا شرقده داها چوخ سیلاح ساتماق اوچون بؤلگه‌دکی ایستیقرارسیزلیغی آرتیرماغا چالیشدیغینی ایفاده ائده‌رک،
ایران، بؤلگه‌دکی غیری-ثابت‌لیگی قارشی‌سینی آلماق اوچون سیاسی و ساوونما تدبیرلرینی آلماغا و ماراق‌لارینی و امنیتینی قطعیتله ساوونمایا داوام ائده‌جک". دئدی.
